Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Országgyûlés 41/2002. (VII. 12.) OGY számú határozatával felállította a rendszerváltás utáni elsõ szabadon
Paragraph Index: 636

Az Országgyûlés 41/2002. (VII. 12.) OGY számú határozatával felállította a rendszerváltás utáni elsõ szabadon választott magyar Országgyûlés megalakulását követõen kormányzati politikai szerepet betöltõ személyeknek az elõzõ politikai rendszer állambiztonsági tevékenységében való részvételének tényeit és körülményeit vizsgáló bizottságot. A bizottságnak az OGY határozatban megállapított feladata volt, hogy az 1990. május 2-át követõen megalakult kormányok miniszterelnökeinek, minisztereinek és államtitkárainak a megelõzõ politikai rendszer állambiztonsági tevékenységében való esetleges részvétele körülményeit feltárja. Tekintve, hogy a kérdés több súlyos adatvédelmi problémát vetett fel, munkája megkezdését követõen a bizottság elnöke az adatvédelmi biztoshoz fordult az információs jogokat érintõ kérdések tisztázása érdekében. A bizottság 2002. augusztus 27-én megtartott ülésén napirend elõtt meghallgatta biztost, aki itt is kifejtette, hogy nem értelmezhetõ viszszamenõ hatállyal az Avtv. 19. § (2) bekezdésének azon rendelkezése, mely szerint a közfeladatot ellátó szerv hatáskörében eljáró személy neve és beosztása nyilvános adat. A jogállamot megelõzõ idõszakra ezt a szabályt nem lehet alkalmazni. A biztos álláspontját 2002. augusztus 6-án kelt ajánlásában tette közzé, melyrõl az indítványozó bizottsági elnökön kívül az Országgyûlés elnökét, az igazságügyi minisztert, az emberi jogi, kisebbségi és vallásügyi bizottság elnökét, az alkotmány- és igazságügyi bizottság elnökét, a miniszterelnök állambiztonsági múltját vizsgáló bizottság elnökét valamint a közvéleményt is tájékoztatta. Az ajánlás kimondja, hogy a vizsgálóbizottság adatkezelése több szempontból ellentétes az adatvédelmi követelményekkel. Személyes adatot akkor lehet kezelni, ha ahhoz az érintett hozzájárul, vagy azt törvény elrendeli. A közérdekû adatok nyilvánosságához fûzõdõ érdekek – ha törvény kivételt nem tesz – nem sérthetik a személyes adatok védelméhez fûzõdõ jogot és az érintett személyiségi jogait. A vizsgálóbizottság feladata ellátásával összefüggésben olyan személyes adatok kezelését végezte, amelyre vonatkozóan nincsen törvényi felhatalmazás. A vizsgálóbizottság mûködését szabályozó jogi norma nem törvény, hanem országgyûlési határozat. Felkérte a jogalkotót, hogy a vizsgálóbizottságok adatkezelésére vonatkozó szabályokat törvényben határozza meg. Felkérte a vizsgálóbizottságokat hogy – törvényi szabályozás hiányában – csak az érintettek hozzájárulásával hozzák nyilvánosságra titkosszolgálati múltjukra vonatkozó adataikat. A vizsgálóbizottságok mûködésére vonatkozó alkotmányos rendelkezés összeütközésbe kerülhet a személyes adatok védelméhez, illetõleg a közérdekû adatok nyilvánosságához fûzõdõ alkotmányos joggal, ezért indítványozta a biztos az Országgyûlésnél, hogy a lehetséges ellentmondás feloldására kérjen alkotmánybírósági értelmezést. Az ajánlásra adott válaszában az igazságügyi miniszter felvilágosította az adatvédelmi biztost arról, hogy az Országgyûlés szervezetét érintõ jogalkotás elõkészítése az Országgyûlés keretében történik és ennek alapján javasolta, hogy az adatvédelmi biztos „a vizsgálóbizottságok adatkezelésével kapcsolatos ajánlásával az Országgyûlés elnökéhez szíveskedjen fordulni”. Az Országgyûlés elnöke nem reagált az ajánlásban foglaltakra. (Az ajánlás teljes szövege a Mellékletben található.) (544/K/2002) Indítvánnyal fordult a biztoshoz annak a személynek a testvére, akinek fényképe, mint az államvédelmi szerv tisztje – mint az egykori Bástya Sportegyesület tagja – szerepel a Terror Háza Múzeum kiállításán. A biztos tájékoztatta az indítványozót arról, hogy az Avtv. szerint a tudományos kutatást végzõ szerv vagy személy személyes adatot csak akkor hozhat nyilvánosságra, ha az a történelmi eseményekrõl folytatott kutatások eredményeinek bemutatásához szükséges; ennek megítélése a kutató felelõssége. (Az állásfoglalás a Mellékletben olvasható.) (666/A/2002) Iklad község polgármestere azzal a kérdéssel fordult a biztoshoz, hogy mi módon adhatják közre a település családjainak összeírását. A biztos tájékoztatta a polgármestert, hogy egy nyilvánosságra hozatal céljából gyûjtött és létrehozott adatbázis esetén különös figyelmet kell fordítani arra, hogy az érintettek megfelelõen legyenek tájékoztatva arról, mi lesz adataik sorsa, hiszen a nyomtatott formában megjelenõ adatbázisból a törlési jog gyakorlatilag nem érvényesíthetõ. Élõ személyek esetén az adatok felvételéhez természetesen minden esetben kell az érintett hozzájárulása a következõ megszorításokkal: elvált házastárs nevét és más adatait csak annak engedélyével szabad nyilvántartani, hasonlóan a nagykorú gyermektõl is ajánlott az adatbázisban való szerepeltetéshez hozzájárulását kérni. A személyes adatok védelme az élõ természetes személyekre vonatkozik, ezért a már elhunytak esetében a kegyeleti jogot tekintetbe véve kell eljárni. Az elhunytak adatainak nyilvánosságra hozatalához a még élõ hozzátartozók hozzájárulása ajánlott. Lehetséges azt a módszert alkalmazni, hogy ésszerû határidõ megjelölésével nyilvános felhívást tesznek közzé abból a célból, hogy aki nem kívánja elhunyt hozzátartozója adatainak közzétételét, az ez ellen tiltakozni tudjon. (68/K/2002) Családtörténeti kutatása során ütközött akadályba az az indítványozó, aki a biztos segítségét az anyakönyvi iratokba való betekintés lehetõségéhez kérte. Több hasonló tartalmú beadványt intéztek már korábban is az adatvédelmi biztoshoz. Az anyakönyvek, valamint a különbözõ anyakönyvi bejegyzések alapjául szolgáló alapiratok megismerhetõsége tekintetében más a jogi helyzet. Ezeket az iratokat az anyakönyvvezetõk a polgármesteri hivatalokban található – elkülönített – anyakönyvi irattárakban õrzik és nem selejtezhetõek. Az anyakönyvi alapiratok és anyakönyvi bejegyzések megismerhetõségére, kutatására a köziratokról,

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes